Official Journal L 247 , 14/09/2002 P. 0004 - 0006



KOMISIJAS REGULA (EK) Nr. 1633/2002 (2002. gada 13. septembris), kas groza Regulu (EK) Nr. 1429/2002, ar kuru pieņem sīki izstrādātus noteikumus liellopu gaļas tarifu kvotu piemērošanai, kas noteiktas Padomes Regulās (EK) Nr. 1151/2002, (EK) Nr. 1362/2002 un (EK) Nr. 1361/2002 attiecībā uz Igauniju, Latviju un Lietuvu EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1254/1999 par liellopu gaļas tirgus kopīgo organizāciju[1], kurā jaunākie grozījumi izdarīti ar Komisijas Regulu (EK) Nr. 2345/2001[2], un jo īpaši tās 32. panta 1. punktu, tā kā: (1) Ar Padomes 2002. gada 27. jūnija Regulu (EK) Nr. 1151/2000, ar ko atsevišķiem lauksaimniecības produktiem nosaka Kopienas tarifu kvotu koncesijas un paredz dažu Eiropas Līgumā ar Igauniju paredzēto koncesiju autonomu pagaidu korekciju[3], ir atvērtas dažas ikgadējās tarifu kvotas attiecībā uz liellopu gaļas produktiem. (2) Komisijas Regulā (EK) Nr. 1429/2002[4] nav sīki izstrādātu noteikumu par tarifu kvotas piemērošanu diafragmas biezajai un plānajai daļai, kas minētas Regulā (EK) Nr. 1151/2002. Tādēļ šī kvota jāietver Regulā (EK) Nr. 1429/2002. (3) Jākoriģē nosacījumi par pieteikšanos licenču saņemšanai. (4) Šajā regulā paredzētie pasākumi ir saskaņā ar Liellopu gaļas pārvaldības komitejas atzinumu, IR PIEŅĒMUSI ŠO REGULU. 1. pants Ar šo Regulu (EK) Nr. 1429/2002 groza šādi. 1. Regulas 3. panta 3. punkta b) apakšpunkta otro daļu aizstāj ar šādu tekstu: "Attiecībā uz Igauniju ir trīs šādas grupas: 1. grupa: KN kodi 0201 un 0202; 2. grupa: KN kods 1602 50 10; 3. grupa: KN kodi 0206 10 95 un 0206 29 91." 2. Regulas 3. panta 3. punkta c) apakšpunktu aizstāj ar šādu apakšpunktu: "c) katrā produktu grupā importa licences pieteikumam jāaptver vismaz 15 tonnas produkta, nepārsniedzot pieejamo daudzumu atbilstīgi 2. pantam." 3. Regulas 4. panta 1. punktu aizstāj ar šādu punktu: "1. Licences pieteikumus var iesniegt tikai katra 2. pantā minētā laikposma pirmajās 12 dienās. Tomēr laikposmā no 2002. gada 1. jūlija līdz 31. decembrim pieteikumus par produktiem, izņemot Igaunijas izcelsmes diafragmas biezo un plāno daļu (kārtas Nr. 09.4852), var iesniegt līdz 2002. gada 20. augustam, bet pieteikumus attiecībā uz diafragmas biezo un plāno daļu var iesniegt līdz 2002. gada 27. septembrim." 4. Regulas I pielikumu aizstāj ar šīs regulas pielikumu. 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. To piemēro no 2002. gada 1. jūlija. Šī regula uzliek saistības kopumā un ir tieši piemērojama visās dalībvalstīs. Briselē, 2002. gada 13. septembrī Komisijas vārdā Komisijas loceklis Franz Fischler PIELIKUMS "I PIELIKUMS Koncesijas, ko piemēro turpmāk minēto produktu ievešanai Kopienā, kuru izcelsme ir norādītajās valstīs (MFN = vislielākā labvēlības režīma nodoklis) Izcelsmes valsts Kārtas numurs KN kods Apraksts Piemērojamais nodoklis (% no MFN) Ikgadējais daudzums no 1.7.2002. līdz 30.6.2003. (tonnās) Ikgadējais pieaugums no 1.7.2003. (tonnās) Igaunija 09.4851 0201 Svaiga vai dzesināta liellopu gaļa bez nodokļa 1 100 350 0202 Saldēta liellopu gaļa 1602 50 10 Sagatavota vai konservēta liellopu gaļa, termiski neapstrādāta, tostarp termiski apstrādātas un neapstrādātas gaļas vai subproduktu maisījumi 09.4852 0206 10 95 0206 29 91 Svaiga, dzesināta vai saldēta liellopu diafragmas biezā un plānā daļa bez nodokļa 100 30 Latvija 09.4871 0201 Svaiga vai dzesināta liellopu gaļa bez nodokļa 675 75 0202 Saldēta liellopu gaļa 0206 10 95 Liellopu subprodukti, svaigi vai dzesināti, diafragmas biezā un plānā daļa 0206 29 91 Liellopu subprodukti, saldēti, diafragmas biezā un plānā daļa 0210 20 Liellopu gaļa, sālīta, sālījumā, žāvēta vai kūpināta 0210 99 51 Liellopu diafragmas biezā un plānā daļa 0210 99 90 Gaļas vai gaļas subproduktu milti un rupja maluma milti 1602 50 Pārējie liellopu gaļas vai gaļas subproduktu gatavie izstrādājumi vai konservi Lietuva 09.4861 0201 Svaiga vai dzesināta liellopu gaļa bez nodokļa 2 000 200 0202 Saldēta liellopu gaļa 0206 10 95 Liellopu subprodukti, svaigi vai dzesināti, diafragmas biezā un plānā daļa 0206 29 91 Pārējie liellopu subprodukti, saldēti, diafragmas biezā un plānā daļa 0210 20 Liellopu gaļa, sālīta, sālījumā, žāvēta vai kūpināta 0210 99 51 Liellopu diafragmas biezā un plānā daļa 0210 99 90 Gaļas vai gaļas subproduktu milti un rupja maluma milti 1602 50 Pārējie liellopu gaļas vai gaļas subproduktu gatavie izstrādājumi vai konservi" [1] OV L ----160, 26.6.1999., 21. lpp. [2] OV L 315, 1.12.2001., 29. lpp. [3] OV L 170, 29.6.2002., 15. lpp. [4] OV L 206, 3.8.2002., 9. lpp.